Ѡбразова́ше тѝ испе́рва ада́мъ плаче́вное сіѐ житіѐ: а́біе бо по изгна́ніи ра́йскомъ сѣ́дъ пря́мѡ восто́ка, не смѣя́шеся, но пла́каше го́рькѡ: ничто́же и́но бѣ̀ упражне́ніе єгѡ̀, то́чію рыда́ніе: и ту́ю пѣ́снь всегда̀ во устѣ́хъ свои́хъ ѡбнося̀ глаго́лаше: увы̀ жи́зни моея̀ ѿпаде́ніе!увы̀ мнѣ̀! что̀ пострада́хъ; коли́кихъ бла̂гъ лиши́хся;вмѣ́стѡ рая̀, тлѣ́нный се́й мі́ръ, вмѣ́стѡ бг҃а и а́гг҃лѡвъ єгѡ̀, съ бѣ́сы пребыва́ніе: вмѣ́стѡ поко́я, тру́дъ: вмѣ́стѡ жи́зни, сме́рть: вмѣ́стѡ ра́дости и весе́лія, пла́чь и рыда́ніе